Գարակէօզեան Տան Գնալը կղզիի Կազդուրման կայանի եղանակի պաշտօնական բացման արարողութիւնը երէկ տեղի ունեցաւ՝ արժանանալով համայնքային շրջանակներու անմիջական ուշադրութեան։ Գնալը կղզիի բարձունքին այս առթիւ ապրուեցաւ մեծ եռուզեռ։ Կրօնական եւ աշխարհիկ աւանդական արարողութիւններուն նախագահեց եւ օրուան պատգամը տուաւ Պատրիարքական ընդհանուր փոխանորդ Տ. Արամ Արք. Աթէշեան, որ իր հայրական հոգածութեան առարկայ դարձուց Կազդուրման կայանի սաները։